Številka: 01000-4/2020/14

Datum: 17. 12. 2021

Na podlagi šestega odstavka 21. člena Zakona o Vladi Republike Slovenije (Uradni list RS,   
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 107. redni seji dne 17. 12. 2021 pod točko 3B sprejela naslednji

S K L E P :

1. Vlada Republike Slovenije je odločila, da organi državne uprave v času od   
   vključno 27. decembra 2021 do vključno 31. decembra 2021 opravljajo samo nujne naloge.
2. Vlada Republike Slovenije nalaga predstojnikom organom državne uprave, da določijo nujne naloge in javne uslužbence, ki bodo v obdobju iz prejšnje točke izvajali nujne naloge, pri čemer je treba zagotoviti, da javni uslužbenci nujne naloge izvajajo kot delo na domu. Zgolj v izjemnih primerih, ko teh nalog ni možno izvajati zunaj delovnega mesta oziroma na domu, javni uslužbenec nujne naloge lahko izvaja na delovnem mestu. Kot nujne naloge se štejejo zlasti:

* naloge, ki so vezane na tek procesnih rokov,
* naloge, povezane z varstvom človekovih pravic in temeljnih svoboščin,
* naloge v zvezi s preprečevanjem nevarnosti za življenje in zdravje ljudi, za okolje, za javni red in mir, za javno varnost, za premoženje večje vrednosti ali za nastanek hujše gospodarske škode,
* naloge nujnega in učinkovitega izvajanja oblasti in delovanja države.

1. Vlada Republike Slovenije priporoča predstojnikom organov državne uprave, da predlagajo javnim uslužbencem, ki ne bodo izvajali nujnih nalog, da v obdobju od   
   vključno 27. decembra 2021 do vključno 31. decembra 2021 izrabijo letni dopust ali drugo vrsto upravičene odsotnosti. Javne uslužbence, ki v tem obdobju ne bodo izrabili letnega dopusta ali druge upravičene odsotnosti, se napoti na čakanje na delo doma s pravico do nadomestila plače, kot jo določa zakon.

Mag. Janja Garvas Hočevar

vršilka dolžnosti generalnega sekretarja

Prejmejo:

* ministrstva
* organi v sestavi ministrstev
* vladne službe
* upravne enote